Den romerske historikeren Dio Cassius er sannsynligvis ikke bare den første forfatteren til å nevne alamannerne, men også den siste til å nevne chatterne. Da han skrev om keiser Caracallas germanske krig i 213 e.Kr., betegnes germanerne som «Κέννους, Kελτικòν ἔθνος» («Kenniene, et keltisk folk»). Men dette er tatt fra et utdrag av Dio i skriftene til Joannes Xiphilinus, mens Fragmenta Valesiana faktisk refererer til de samme menneskene som «Chattoi». Bruken av «Kελτικός» for de germanske folkene var en arkaisk tradisjon blant greske forfattere. Etter Dio Cassius forekommer betegnelsen «chattere» i et skrift av Sidonius Apollinaris i slutten 5. århundre, nå som en poetisk synonym for germanere. Det siste gamle kilden som nevner chattere er fra Gregor av Tours som siterer Sulpicius Alexander i en beskrivelse av hendelser på slutten av 4. århundre.